મુખ્યમંત્રી વિજય રૂપાણી રાજકોટ ખાતે નારી તું નારાયણી કાર્યક્રમમાં ઉપસ્થિત રહ્યા હતા. સીએમ રૂપાણીએ મહિલા સભાને સંબોધન દરમિયાન તેમણે નારી સન્માનની ભાવના જાગ્રત થાય તેનું આહ્વાન કર્યું હતું, તો સાથે જ રાષ્ટ્રભક્તિ અને રાષ્ટ્ર સન્માનની વાત કરતા મુખ્યપ્રધાન વિજય રૂપાણીએ કોંગ્રેસ પર આકરા પ્રહાર કર્યા હતા. મુખ્યપ્રધાન રૂપાણીએ જેએનયુમાં થયેલી દેશ વિરોધી નારાબાજીનો ઉલ્લેખ કરીને તેમણે રાહુલ ગાંધી પર આકરા પ્રહાર કર્યા હતા.